സേനകളിലെ പുരസ്കാര ജേതാക്കള്ക്ക് ആദരവ് കൊല്ലം: പൊലീസ്, ജയില്, മറ്റ് സേനാവിഭാഗങ്ങള് തുടങ്ങിയവയിലെ സേവന പുരസ്കാര ജേതാക്കളെ കേരള മനുഷ്യാവകാശ സംരക്ഷണ സമിതിയുടെ നേതൃത്വത്തില് അനുമോദിക്കും. ശനിയാഴ്ച രാവിലെ 10ന് മേവറം ലാലാസ് കണ്വെന്ഷന് സെന്ററില് ചേരുന്ന സമ്മേളനം മന്ത്രി കെ.എന്. ബാലഗോപാല് ഉദ്ഘാടനംചെയ്യും. സമിതി പ്രസിഡന്റ് അയത്തില് അന്സര് അദ്ധ്യക്ഷത വഹിക്കും. എം. നൗഷാദ് എം.എല്.എ മുഖ്യപ്രഭാഷണം നടത്തും. മേയര് പ്രസന്ന ഏണസ്റ്റ് വിശിഷ്ടാതിഥിയാകും. രാഷ്ട്രപതി, മുഖ്യമന്ത്രി, പൊലീസ് മേധാവി എന്നിവരുടെ പുരസ്കാരങ്ങള്ക്ക് അര്ഹരായ ജില്ലയില് നിന്നുള്ള പൊലീസ്, സംസ്ഥാനത്തെ ജയില്, മറ്റ് സേനാവിഭാഗങ്ങളിലെ ഉദ്യോഗസ്ഥരെയാണ് ആദരിക്കുന്നതെന്ന് സമിതി രക്ഷാധികാരി ബി. പ്രദീപ് വാര്ത്തസമ്മേളനത്തില് അറിയിച്ചു. പ്രസിഡന്റ് അയത്തില് അന്സര്, ഷാഹിദ ലിയാഖത്ത്, ജി. ശങ്കര്, ജോണ് വര്ഗീസ് പുത്തന്പുരയില് എന്നിവര് പങ്കെടുത്തു.